CELEX: 32012D0415
Language: ro
Date: 2012-07-18 00:00:00
Title: 2012/415/UE: Decizia de punere în aplicare a Comisiei din 18 iulie 2012 de modificare a Deciziei de punere în aplicare 2011/630/UE în ceea ce privește cerințele în materie de sănătate animală legate de boala limbii albastre și virusurile Simbu [notificată cu numărul C(2012) 4882]  Text cu relevanță pentru SEE

21.7.2012   
            
            
               RO
            
            
               Jurnalul Oficial al Uniunii Europene
            
            
               L 194/26
            
         DECIZIA DE PUNERE ÎN APLICARE A COMISIEI
   din 18 iulie 2012
   de modificare a Deciziei de punere în aplicare 2011/630/UE în ceea ce privește cerințele în materie de sănătate animală legate de boala limbii albastre și virusurile Simbu
   [notificată cu numărul C(2012) 4882]
   (Text cu relevanță pentru SEE)
   (2012/415/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 88/407/CEE a Consiliului din 14 iunie 1988 de stabilire a condițiilor de sănătate animală aplicabile în schimburile intracomunitare și la importul de material seminal de animale domestice din specia bovină (1), în special articolul 10 alineatul (2) primul paragraf și articolul 11 alineatul (2),
   întrucât:
   
               (1)
            
            
               Decizia de punere în aplicare a Comisiei 2011/630/UE din 20 septembrie 2011 privind importul în Uniune de material seminal de la animale domestice din specia bovină (2) stabilește lista țărilor terțe din care statele membre trebuie să autorizeze importurile de material seminal de la animale domestice din specia bovină și garanțiile suplimentare referitoare la boli specifice ale animalelor pe care trebuie să le furnizeze anumite țări terțe enumerate în anexa I la decizia menționată. De asemenea, aceasta stabilește cerințele de certificare pentru importul de astfel de material seminal în Uniune.
            
         
               (2)
            
            
               Modelul de certificat de sănătate animală prevăzut în partea 1 secțiunea A din anexa II la Decizia de punere în aplicare 2011/630/UE include cerințele în materie de sănătate animală pentru importurile în Uniune de material seminal de la animale domestice din specia bovină colectat, tratat și depozitat în conformitate cu Directiva 88/407/CEE, astfel cum a fost modificată prin Directiva 2003/43/CE a Consiliului (3).
            
         
               (3)
            
            
               Cerințele actuale în materie de sănătate animală referitoare la boala limbii albastre prevăzute în modelul de certificat de sănătate prezentat în partea 1 secțiunea A din anexa II la Decizia de punere în aplicare 2011/630/UE prevăd că animalele donatoare trebuie să îndeplinească condițiile de import de material seminal de la animale din specia bovină prevăzute în capitolul referitor la boala limbii albastre din Codul sanitar pentru animalele terestre al Organizației Mondiale pentru Sănătatea Animalelor (OIE). Capitolul respectiv recomandă o întreagă serie de măsuri de atenuare a riscurilor, având drept scop fie să protejeze sistemul-gazdă al mamiferelor de expunerea la vectorul infecției, fie să inactiveze virusul prin intermediul anticorpilor. Pentru asigurarea certitudinii juridice, este oportun ca modelul de certificat de sănătate să prevadă în mod clar cerințele relevante și garanțiile pe care trebuie să le prezinte țara terță exportatoare, în funcție de situația epidemiologică.
            
         
               (4)
            
            
               În plus, OIE a inclus în Codul sanitar pentru animalele terestre un capitol referitor la supravegherea vectorilor artropozi ai bolilor animalelor. Aceste recomandări nu se referă la monitorizarea rumegătoarelor pentru detectarea anticorpilor împotriva virusurilor Simbu, cum sunt virusurile Akabane și Aino din familia Bunyaviridae, considerată în trecut ca fiind o metodă avantajoasă pentru stabilirea distribuției vectorilor bolii limbii albastre până la obținerea mai multor informații despre răspândirea bolilor respective.
            
         
               (5)
            
            
               De asemenea, OIE nu menționează bolile Akabane și Aino în Codul sanitar pentru animalele terestre. În consecință, cerința referitoare la testarea anuală a acestor boli pentru a demonstra absența vectorului ar trebui eliminată din anexa I la Decizia de punere în aplicare 2011/630/UE și din modelul certificatului de sănătate prezentat în partea 1 secțiunea A din anexa II la decizia menționată.
            
         
               (6)
            
            
               Prin urmare, Decizia de punere în aplicare 2011/630/UE ar trebui modificată în consecință.
            
         
               (7)
            
            
               Pentru a se evita perturbarea comerțului, utilizarea certificatelor de sănătate animală emise în conformitate cu Decizia de punere în aplicare 2011/630/UE înainte de introducerea modificărilor prin prezenta decizie ar trebui autorizată pentru o perioadă de tranziție, cu anumite condiții.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexele la Decizia de punere în aplicare 2011/630/UE se modifică în conformitate cu anexa la prezenta decizie.
   Articolul 2
   Pentru o perioadă de tranziție până la 30 iunie 2013, statele membre autorizează importurile de material seminal și stocuri de material seminal din țări terțe care sunt însoțite de un certificat de sănătate animală eliberat până la 31 mai 2013 cel târziu, în conformitate cu modelul stabilit în partea 1 secțiunea A din anexa II la Decizia de punere în aplicare 2011/630/UE înainte de introducerea modificărilor prin prezenta decizie.
   Articolul 3
   Prezenta decizie se aplică de la 1 ianuarie 2013.
   Articolul 4
   Prezenta decizie se adresează statelor membre.
   
      Adoptată la Bruxelles, 18 iulie 2012.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 194, 22.7.1988, p. 10.
   
      (2)  JO L 247, 24.9.2011, p. 32.
   
      (3)  JO L 143, 11.6.2003, p. 23.
   
      ANEXĂ
      
                  (1)
               
               
                  Anexa I se înlocuiește cu următorul text:
                  
                     „ANEXA I
                     
                        Lista țărilor terțe sau a părților acestora din care statele membre autorizează importurile de material seminal de la animale domestice din specia bovină
                     
                     
                                 Cod ISO
                              
                              
                                 Numele țării terțe
                              
                              
                                 Observații
                              
                           
                                 Descrierea teritoriului
                                 (dacă este cazul)
                              
                              
                                 Garanții suplimentare
                              
                           
                                 AU
                              
                              
                                 Australia
                              
                              
                                  
                              
                              
                                 Garanțiile suplimentare referitoare la testare stabilite la punctul II.5.4.1 din certificatul prezentat în partea 1 secțiunea A din anexa II sunt obligatorii.
                              
                           
                                 CA
                              
                              
                                 Canada (1)
                                 
                              
                              
                                  
                              
                              
                                  
                              
                           
                                 CH
                              
                              
                                 Elveția (2)
                                 
                              
                              
                                  
                              
                              
                                  
                              
                           
                                 CL
                              
                              
                                 Chile
                              
                              
                                  
                              
                              
                                  
                              
                           
                                 GL
                              
                              
                                 Groenlanda
                              
                              
                                  
                              
                              
                                  
                              
                           
                                 HR
                              
                              
                                 Croația
                              
                              
                                  
                              
                              
                                  
                              
                           
                                 IS
                              
                              
                                 Islanda
                              
                              
                                  
                              
                              
                                  
                              
                           
                                 NZ
                              
                              
                                 Noua Zeelandă
                              
                              
                                  
                              
                              
                                  
                              
                           
                                 PM
                              
                              
                                 Saint-Pierre și Miquelon
                              
                              
                                  
                              
                              
                                  
                              
                           
                                 US
                              
                              
                                 Statele Unite
                              
                              
                                  
                              
                              
                                 Garanția suplimentară stabilită la punctul II.5.4.1 din certificatul prezentat în partea 1 secțiunea A din anexa II este obligatorie.
                              
                           
               
            
                  (2)
               
               
                  În partea 1 a anexei II, secțiunea A se înlocuiește cu următorul text:
                  „SECȚIUNEA A
                  
                     Modelul 1 – Certificat de sănătate animală aplicabil în cazul importului și tranzitului de material seminal de la animale domestice din specia bovină colectat, tratat și depozitat în conformitate cu Directiva nr. 88/407/CEE a Consiliului, astfel cum a fost modificată prin Directiva 2003/43/CE, expediat dintr-un centru de colectare a materialului seminal în care a fost colectat materialul seminal
                  
                  
                     
                  
                     
                  
                     
                  
                     
               
            
         (1)  Certificatul care urmează să fie utilizat pentru importurile provenite din Canada este prevăzut în Decizia 2005/290/CE a Comisiei din 4 aprilie 2005 de stabilire a unor certificate simplificate pentru importul de material seminal de animale din specia bovină și de carne proaspătă de animale din specia porcină din Canada și de modificare a Deciziei 2004/639/CE (numai pentru materialul seminal colectat în Canada) stabilit în conformitate cu Acordul între Comunitatea Europeană și Guvernul Canadei cu privire la măsurile sanitare pentru protecția sănătății publice și animale în comerțul cu animale vii și produse de origine animală, astfel cum a fost aprobat prin Decizia 1999/201/CE a Consiliului.
      
         (2)  Certificatele care urmează să fie utilizate pentru importurile din Elveția sunt stabilite în anexa D la Directiva 88/407/CEE, cu adaptările prevăzute la punctul 4 din capitolul VII(B) din apendicele 2 din anexa 11 la Acordul dintre Comunitatea Europeană și Confederația Elvețiană privind comerțul cu produse agricole, aprobat prin Decizia 2002/309/CE Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană.”